Haakon VII

**Haakon VII** (3. elokuuta 1872 – 21. syyskuuta 1957) oli Norjan kuningas vuosina 1905–1957. 

## Suku
Hän oli syntyjään Tanskan prinssi Carl. Hänen vanhempansa olivat Tanskan kuningas Fredrik VIII ja Ruotsin prinsessa Lovisa.

Prinssi Carl otti norjalaisen nimen Haakon, kun hänet valittiin uudelleen itsenäistyneen Norjan kuninkaaksi 18. marraskuuta 1905. 

## Avioliitto ja lapset
Hän avioitui vuonna 1896 serkkunsa, Ison-Britannian ja Irlannin prinsessa Maudin kanssa. Avioliitosta syntyi vuonna 1903 Tanskan prinssi Alexander, tuleva Norjan kruununprinssi Olav.

## Kuningas
Personaaliunionin hajottua Ruotsin ja Norjan välillä vuonna 1905 Norjassa järjestettiin kansanäänestys siitä, tuleeko maasta kuningaskunta vai tasavalta. Koska noin 80 prosenttia kansasta äänesti monarkian puolesta, suurkäräjät tarjosi Norjan kuninkaan kruunua prinssi Carlille 18. marraskuuta 1905. Saatuaan isoisänsä, Tanskan kuningas Kristian IX:n hyväksynnän Carlista tuli Norjan kuningas Haakon VII, ja hän seurasi Norjan kuninkaana Ruotsin Oskar II:ta, joka oli luopunut Norjan kruunusta jo lokakuussa. Kruunaus suoritettiin Nidarosin tuomiokirkossa Trondheimissa 22. kesäkuuta 1906. 

Haakon VII teki valtiovierailun Suomeen kesäkuun alussa 1928. Vierailun isäntänä toimi presidentti Lauri Kristian Relander.

Saksan miehitettyä Norjan vuonna 1940 kuningas Haakon siirtyi maanpakoon Lontooseen, mistä käsin hän toimi Saksan vastaisen toiminnan symbolina. Kuningas palasi maanpaosta vuonna 1945 natsi-Saksan kukistuttua.

Haakon VII kaatui 83-vuotiaana kylpyhuoneessaan vuonna 1955, minkä seurauksena hänen reisiluunsa murtui, ja hän joutui pyörätuoliin. Menetettyään liikuntakykynsä kuningas masentui, ja hänen tilansa huononi. Hän joutui luovuttamaan tehtäviään kruununprinssi Olaville. Kuningas Haakon VII kuoli 85-vuotiaana vuonna 1957, ja kruununprinssi Olav seurasi häntä valtaistuimelle Olavi V:nä.

Haakon VII:tä pidetään yhtenä merkittävimmistä ennen toista maailmansotaa vaikuttaneista norjalaisista johtajista. Hänen onnistui pitää vasta itsenäistynyt maansa yhtenäisenä epävakaissa poliittisissa olosuhteissa. Vuonna 1927 hän ilmoitti olevansa myös kommunistien kuningas. Näillä toimilla on ollut ratkaiseva merkitys Norjan poliittiselle tilanteelle sekä toisen maailmansodan aikana että sen jälkeen.

## Kunnianosoituksia

### Tanskalaiset ja norjalaiset

*  Sotaristi (Norja)
*  Merkittävän siviilipalveluksen mitali kultaisena (Norja)
*  Elefanttiritarikunnan ritari (Tanska, 1890)
*  Dannebrogin ritarikunnan suurkomentaja (Tanska, 1912)
*  Dannebrogin ritarikunnan kunniaristi (Tanska)
*  Kristian X:n vapaudenmitali (Tanska)

Lähde:

### Ulkomaalaiset

*  Itävallan tasavallan kunniamitalin suurristi (Itävalta)
*  Leopoldin ritarikunnan suurristi (Belgia, 1906)
*  Etelän Ristin ritarikunta ketjulla (Brasilia)
*  Valkoisen leijonan ritarikunnan 1. luokka (Tšekkoslovakia, 1937)
*  Vuosien 1939–1945 sotaristi (Tšekkoslovakia)
*  Salomon ritarikunnan ritari (Etiopia)
*  Suomen Valkoisen Ruusun ritarikunta ketjulla (Suomi, 1926)
*  Kunnialegioonan suurristi (Ranska)
*  Sotilasmitali (Ranska)
*  Sotaristi (Kreikka, 1940)
*  Vapahtajan ritarikunnan suurristi (Kreikka, 1947)
*  Islannin Haukan ritarikunta ketjulla (Islanti, 1955)
*  Pyhimmän ilmoituksen ylimmän ritarikunnan ritari (Italia, 1909)
*  Krysanteemiritarikunta ketjulla (Japani)
*  Mustan kotkan ritarikunnan ritari (Saksa)
*  Punaisen kotkan ritarikunnan suurristi (Saksa)
*  Wendien kruunun ritarikunnan suurristi malmikruunulla (Mecklenburg)
*  Alankomaiden leijonan ritarikunnan suurristi (Alankomaat)
*  Perun auringon ritarikunnan suurristi timantein (1922)
*  Valkoisen Kotkan ritarikunnan ritari (Puola, 1930)
*  Kolmen ritarikunnan nauha (Portugali)
*  Tornin ja miekan ritarikunnan suurristi (Portugali)
*  Kaarle I:n ritarikunta ketjulla (Romania)
*  Pyhän Andreaksen ritarikunnan ritari (Venäjä)
*  Pyhän Aleksanteri Nevskin ritarikunnan ritari (Venäjä)
*  Valkoisen kotkan ritarikunnan ritari (Venäjä)
*  Pyhän Annan ritarikunnan 1. luokka (Venäjä)
*  Pyhän Stanislauksen ritarikunnan 1. luokka (Venäjä)
*  Kultaisen taljan ritarikunnan ritari (Espanja, 1910)
*  Chakri-dynastian ritarikunnan ritari (Thaimaa)
*  Serafiimiritarikunnan ritari (Ruotsi, 1893)
*  Osmanin ritarikunnan 1. luokka (Osmanivaltakunta)
*  Kuninkaallinen viktorialaisketju (Yhdistynyt kuningaskunta, 1902)
*  Bathin ritarikunnan kunniasuurristi (Yhdistynyt kuningaskunta, 1896)
*  Kuninkaallisen viktorialaisritarikunnan kunniasuurristi (Yhdistynyt kuningaskunta, 1901)
*  Sukkanauharitarikunnan kunniaritari (Yhdistynyt kuningaskunta, 1906)
*  Pyhän Johanneksen ritarikunnan kunniasuurristi (Yhdistynyt kuningaskunta, 1926)
*  Kuningatar Viktorian timanttiriemujuhlan mitali (Yhdistynyt kuningaskunta)
*  Kuningas Edward VII:n ja kuningatar Alexandran kruunajaismitali (Yhdistynyt kuningaskunta)

Lähde:

## Galleria

Royal Monogram of King Haakon VII of Norway.svg|Haakon VII:n kuninkaallinen monogrammi.


## Lähteet

## Aiheesta muualla

*  Elonet: Finlandia-katsaus 347 (1957): Kuningas Haakonin vierailu Suomessa kesällä 1928 – filmin alusta 3 min